**Državljanska in domovinska kultura in etika, 8. razred, 3. teden** (30. 3. – 3. 4. 2020)

*Spodaj imate navodila za naslednjo učno uro. Ne ustrašite se, ker je besedilo malo daljše, v učbeniku namreč o tem ni veliko napisanega, dosti prostora pa zasedejo tudi povezave do zabavnih spletnih vsebin. Današnja učna snov je izredno življenjska in od vas želim predvsem, da* ***razmislite o trajnostnem razvoju*** *in tem, kako* ***sami (lahko) prispevate k ohranjanju okolja****.*

1. **šolska ura: TRAJNOSTNI RAZVOJ**
* V **učbeniku** na **str. 61** **preberite** zgornje poglavje o **trajnostnem razvoju**. **Razmislite**, kaj ta pojem pomeni. Je današnji razvoj trajnosten?
* Zaradi človekovega delovanja je Zemlja danes precej spremenjena, in to ne v pozitivnem smislu. Nekateri od posegov so povzročili prave **globalne okoljske probleme**: **onesnaževanje zraka in vode z industrijo**, učinek **tople grede**, pojav **ozonske luknje**, **kisli dež** … O teh si **preberite** v **učbeniku** na **str. 61-62**.
* Znan je rek: **»Misli globalno, deluj lokalno.«** Tudi posamezniki lahko prispevamo k ohranjanju okolja. O delovanju posameznikov boste lažje razmislili, če si na spletu ogledate **kratke posnetke The Animals Save the Planet**, ki duhovito prikazujejo osnovne probleme negativnega ravnanja z okoljem po vsem svetu:
	+ **Lions recycle:** <https://www.youtube.com/watch?v=xUeNyPTjfec&list=PLBBF70602F5268BA0&index=10> Razmislite o pomenu recikliranja.
	+ **Elephant shower**: <https://www.youtube.com/watch?v=h8Ek3v1RBEU&list=PLBBF70602F5268BA0&index=7> Razmislite o tem, kakšni potrošniki vode ste. Koliko časa se tuširate …
	+ **Polar bears overheating**: <https://www.youtube.com/watch?v=rmNqpKbH0co&list=PLBBF70602F5268BA0&index=4> Razmislite o racionalnem ogrevanju, kako pomembna je dobra izolacija doma …
	+ **Dog on standby:** <https://www.youtube.com/watch?v=oNtX3m9UajQ&list=PLBBF70602F5268BA0&index=11> Razmislite, zakaj je dobro, da čez noč ugašamo naprave (prihranimo 10% elektrike!).
	+ **Energy efficient penguin:** <https://www.youtube.com/watch?v=_kocZ-j-o3I&list=PLBBF70602F5268BA0&index=5> Razmislite, ali doma uporabljate varčne žarnice, ali ugašate luči, ko zapustite prostor …
	+ **Electric eels**: <https://www.youtube.com/watch?v=5PqiSMtbxhY&list=PLBBF70602F5268BA0&index=3> Razmislite, zakaj je dobro, da energije ne trošimo kar v tri dni.
	+ **Leopards hate litter**: <https://www.youtube.com/watch?v=VvFsMe8_NIM&list=PLBBF70602F5268BA0&index=6> Razmislite o odmetavanju/odlaganju odpadkov. V Sloveniji je več kot 50 000 divjih odlagališč!
	+ **Romancing your bag**: <https://www.youtube.com/watch?v=VzsQwwnqSGo&list=PLBBF70602F5268BA0&index=2> Razmislite o biološko razgradljivih snoveh in vse pogostejši uporabi plastike.
	+ **Supermarket bags:** <https://www.youtube.com/watch?v=gBZdUA8zxJ0&list=PLBBF70602F5268BA0&index=1> Razmislite, kako lahko manj uporabljate plastiko.
	+ **Meerkat traffic**: <https://www.youtube.com/watch?v=jCQdXXkJD_8&list=PLBBF70602F5268BA0&index=8> Eden največjih proizvajalcev toplogrednih plinov je prav promet z izpusti ogljikovega dioksida. Razmisli, kako lahko sami poskrbite za zmanjšanje teh izpustov.
	+ **Gassy cows:** <https://www.youtube.com/watch?v=zIforUNXrUQ&list=PLBBF70602F5268BA0&index=9>

Več krav pomeni več porabe kisika, krave pa s svojimi »izpusti« proizvajajo tudi veliko metana (ki je eden od toplogrednih plinov). Razmislite, zakaj je pomembna uravnotežena prehrana (ni treba, da je na mizi prav vsak dan meso …).

* Razvoja seveda ne moremo ustaviti in jasno je, da se bomo razvijali še naprej. Vendar pa lahko to počnemo odgovorno, z mislijo na prihodnje generacije. Takšnemu razvoju, ki lahko traja, ne da bi škodoval okolju, pravimo **trajnostni razvoj**. **TRAJNOSTNI RAZVOJ** je torej **razvoj, ki zadovoljuje potrebe sedanjega človeštva, ne da bi bili zaradi njega ogroženi prihodnji rodovi.**
* **Vsak posameznik se lahko odloči, ali bo z okoljem ravnal odgovorno ali ne.** Enako je tudi pri večjih projektih, ki jih izvajajo večje družbe ali država. Danes živimo v moderni, potrošniški družbi, kjer se stvari odvijajo vse hitreje in je važno le to, da nekaj dobimo hitro in čim ceneje. O trajnostnem razvoju se ne razmišlja. Tako je npr. pri prometu*: lahko zgradimo cesto, ki bo vodila mimo posebnega rastišča rož ali mimo obdelovalne zemlje, vendar pa bo dražja, ali pa izberemo cenejšo pot naravnost čez rodovitno in dragoceno zemljo.* Skoraj v vsaki situaciji obstaja tudi druga, bolj trajnostna rešitev, ki pa s seboj prinaša številne težave, zaplete, vzame več časa in navadno tudi več denarja.
* Pri pomembnih življenjskih odločitvah se večkrat srečamo s tveganjem in odločiti se moramo, ali ga bomo sprejeli ali ne. Tako je tudi pri poseganju v okolje. Kadar poskušamo uvajati novo stvar, vselej malo tvegamo, saj ne vemo natančno, kakšne bodo posledice. Vendar so določena tveganja **sprejemljiva** oz. razumna, druga pa **nesprejemljiva**.
	+ **Razmislite** o tem, kateri posegi v okolje so po vašem **sprejemljivi** (škodujejo samo posamezniku) in kateri **nesprejemljivi** (škodujejo širšemu območju ali več ljudem).
* **Prepišite snov v zvezek.** Zapis najdete na naslednji strani.
* **Utrdite svoje znanje** s pomočjo spletnih vsebin:
	+ Eden od tveganj v okolju je npr. **postavitev jedrske elektrarne**. Ljudje nujno potrebujemo elektriko. Sodobne jedrske elektrarne so izredno varne, vendar vemo, da so lahko v primeru, da gre kaj resno narobe, posledice katastrofalne …
		- Ena od jedrskih katastrof se je zgodila leta 1986 v Černobilu. O nesreči si lahko preberete na <https://siol.net/novice/slovenija/po-nesreci-v-cernobilu-tudi-nad-slovenijo-radioaktivni-delci-a-strah-je-odvec-video-500908>. **Razmislite**, ali je postavitev jedrske elektrarne za vas sprejemljivo ali nesprejemljivo tveganje? Bodite iskreni, brez teh elektrarn bi imeli namreč (tudi v Sloveniji) veliko manj elektrike … **Vaš odgovor oz. mnenje zapišite v zvezek.**

**Ne pozabite izdelovati vaših projektov – poslovni načrt za vaše podjetje in PP predstavitev! Rok za oddajo vaših poslovnih načrtov (v Word datoteki) in Power Point predstavitev vam podaljšujem do četrtka, 2. 4. 2020. Tisti, ki boste vseeno oddali pravočasno, do 30. 3., boste dobili dodaten bonus pri ocenjevanju. ☺ Če ima kdo kakršne koli težave ali vprašanja, naj me prosim pred tem kontaktira. Tudi vaša poročila mi lahko pošljete prej, da jih še malo pogledam, vam morda kaj svetujem, da jih boste lahko popravili ali dopolnili. V četrtek pa pričakujem vsa poročila. Ostanite zdravi!**

3. šolska ura: zapis v zvezek

**TRAJNOSTNI RAZVOJ**

Človek je s svojim delovanjem skozi čas v okolju pustil mnoge spremembe, pozitivne in negativne. Slednje so povzročile tudi prave, **globalne okoljske probleme**: onesnaževanje zraka in vode z industrijo, učinek tople grede, pojav ozonske luknje, kisli dež …

Vsak posameznik lahko prispeva k ohranjanju okolja.

**Trajnostni razvoj** je razvoj, ki zadovoljuje potrebe sedanjega človeštva, ne da bi bili zaradi njega ogroženi prihodnji rodovi.

Kadar poskušamo v okolje uvajati nekaj **novega**, vselej malo tvegamo, saj ne vemo natančno, kakšne bodo posledice:

* **sprejemljivo (razumno) tveganje** (npr. kmet na polju posadi novo vrsto kulture; tveganje je le njegovo in ne bo nikomur pustilo trajnih posledic)
* **nesprejemljivo tveganje:** kar lahko pusti trajne posledice (morda gradnja jedrskih elektrarn?)